Energoland

Energoland je informačné centrum o energii a výrobe elektriny, ktoré otvorili Slovenské elektrárne 14. októbra 2014 v Mochovciach pri atómovej elektrárni. Nachádza sa na ceste medzi Levicami a Nitrou. Určené je predovšetkým pre školy a verejnosť. Vstup je zdarma.
http://agentury.sme.sk/c/7437988/v-atomovej-elektrarni-mochovce-vznikol-energoland.html Expozícia bola ocenená ako excelentný komunikačný projekt na konferencii PIME a ako päťhviezdičkové vzdelávacie centrum ho hodnotí Laura Elizabeth Kennedy, guvernérka Spojených štátov amerických v Rade guvernérov Medzinárodnej agentúry pre atómovú energiu vo Viedni a chargé d'affaires stáleho zastúpenia USA pri medzinárodných organizáciách vo Viedni.http://www.seas.sk/clanok/americka-guvernerka-energoland-je-5-hviezdickove-vzdelavacie-centrum/156 Počet návštevníkov dosiahol v roku 2015 len do júla počet 9-tisíc,http://www.seas.sk/clanok/v-jadrovej-elektrarni-mochovce-zlomili-rekord/206 na konci roka Energoland oznámil celkovo až 15-tisíc. 

 Expozícia 
V Energolande sa nachádza viac ako tridsať objektov, aplikácií a interaktívnych expozícií. Edutainment (spojenie vzdelávania a zábavy) v Mochovciach ponúka informácie o energii, o výrobe elektriny, o globálnom otepľovaní a o uhlíkovej záťaži. Okrem toho sa návštevníci dozvedia o energetickom mixe, dispečingu elektrickej siete alebo o žiarení okolo nás. Expozícia sa zameriava aj na jadrovú energetiku, a to nielen z pohľadu bezpečnosti či rádioaktívneho odpadu, ale venuje sa aj palivovému cyklu, nanosvetu atómov či čerenkovovmu žiareniu. Zaujímavosťou je 3D kino s vlastným filmom Odysea energie, model bezemisnej motorky, interaktívna LED podlaha alebo termálne zrkadlo. Prostredníctvom Mapy energie je možné vyhľadávať rozličné zaujímavé fakty a štatistiky, ktoré sa priamo premietajú na mapu sveta s vyznačenými krajinami.  

Energoland taktiež chce, aby si návštevníci utvorili svoj vlastný názor na výrobu elektriny a jej zdroje. Preto neinformuje výhradne o jadrovej energetike, ale približuje poznatky aj o ďalších zdrojoch: vode, Slnku, vetre, geotermálnej energii či fosílnych palivách. V prehliadke nechýba možnosť vytvoriť si vlastnú fotografiu  alebo preskúmať archeologické nálezy z okolia Mochoviec.

 Virtuálny sprievodca 
Energoland má svoju virtuálnu sprievodkyňu. Je ňou Gaia – v gréckej mytológii pramatka Zeme. V Energolande nielen sprevádza návštevníkov z informačných panelov, ale aj prostredníctvom mobilnej aplikácie Energoland, ktorú je možné stiahnuť z Google Play a AppStore. Aplikácia pracuje na princípe rozšírenej reality.

 PIME Award 2015 
Začiatkom marca 2015 získal Energoland prestížne ocenenie. PIME Award for Communication Excellence, ktorá sa udeľuje za výnimočné komunikačné projekty, prevzal vedúci komunikácie jadrových elektrární Róbert Holý z rúk generálneho riaditeľa organizácie FORATOM Jean-Pola Ponceleta.

„Je to komplexný a podmanivý príbeh, ktorý jasne ukazuje, ako jadrová energia vždy bola v srdci ľudskej existencie, a že tam vždy ostane. Poskytuje silný zmysel pre príbeh, cestu, ktorá nikdy neskončí, nový rozmer vzdelávania. Návštevníci Energolandu, ktorých vedie virtuálna sprievodkyňa s príznačným menom Gaia, využívajú najmodernejšie interaktívne zábavno-vzdelávacie nástroje, ktoré majú zaujať mladé a technologicky zdatné publikum bažiace po vedomostiach. Toto skutočne nie je obyčajné návštevnícke centrum,“ hodnotí na svojich internetových stránkach Európska nukleárna spoločnosť (ENS – European Nuclear Society), ktorá je organizátorom PIME konferencií.

Cena za komunikačnú excelentnosť sa udeľuje od roku 2005 tým spoločnostiam či výskumníkom, ktorí vytvorili excelentný komunikačný projekt posilňujúci imidž jadrovej energetiky. PIME Award propaguje kreatívne a úspešné komunikačné kampane, povzbudzuje komunikátorov jadra, aby sa nechali inšpirovať dobrou praxou ich kolegov a dokazuje, že atómová komunita je zaviazaná komunikovať s celou verejnosťou. Slovenské elektrárne, spoločnosť skupiny Enel, sa v roku 2015 so svojím projektom Energoland dostali medzi excelentných odborníkov na komunikáciu z Holandska, Belgicka, Ruska či Maďarska, ktorí si ocenenie odniesli z predošlých ročníkov PIME.
Konferencia PIME (Public Information Materials Exchange) už dvadsaťsedem rokov združuje profesionálov z oblasti komunikácie jadrových elektrární z celého sveta. Je to jediné podujatie svojho druhu, ktoré sa po prvýkrát v roku 2015 uskutočnilo aj na Slovensku.http://www.seas.sk/article/slovenske-elektrarne-ziskali-pime-award/160 

 3D film Odysea energie 
V mochovskom Energolande sa nachádza 3D kino, ktoré počas exkurzií premieta návštevníkom film Odysea energie mapujúci vývoj vesmíru, Zeme a zdrojov energie od Veľkého tresku spred 13,8 miliardy rokov. Na festivale Cannes Corporate Media and TV Awards získala táto snímka najlepšiu cenu v kategórii 3D filmov.http://www.cannescorporate.com/en/winners2015.php "Snažili sme sa čo najlepšie zrealizovať námet klienta, Slovenských elektrární, o veľkej ceste časom od Veľkého tresku až po našu budúcnosť, zdôrazňujúc pôvod a význam rôznych zdrojov energie. Našou snahou bolo urobiť film dynamický, emocionálny a pútavý, na vysokej profesionálnej úrovni, a toto ocenenie z Cannes jasne dokazuje, že sa nám zámer podarilo naplniť," povedal o Odysei energii režisér Martin Vančo.http://www.seas.sk/clanok/slovensky-3d-film-vyhral-na-festivale-v-cannes/224 

 Stavba Energolandu 
Projekt stavby je dielom Ing. arch. Viktora Šabíka (BARAK Architekti), ktorý potom spolu s firmou QEX a talianskym dizajnérom Simonem Piermariom naprojektovali aj interiér Energolandu. Celková plocha budovy vrátane tréningových miestností a kancelárií je 2 000 štvorcových metrov, samotné infocentrum je umiestnené na ploche 600 m2.

 Ďalšie aktivity 
Energoland nie je len návštevníckym a informačným centrom, ale súčasne slúži aj ako školiace stredisko pre pracovníkov Slovenských elektrární a poskytuje aj administratívne priestory. Uskutočňuje sa tu množstvo podujatí pre zamestnancov Slovenských elektrární alebo širokú verejnosť, napríklad oslava 90 reaktor rokovhttp://www.seas.sk/clanok/90-reaktorrokov-jadrovych-blokov-slovenskych-elektrarni/140, program v rámci celoštátneho kola Fyzikálnej olympiády,http://www.seas.sk/clanok/mladi-fyzici-na-olympiade-v-atomovej-elektrarni/162 Science Talks počas Týždňa vedy a technikyhttp://www.seas.sk/clanok/slovenske-elektrarne-hlavnym-partnerom-tyzdna-vedy-a-techniky/130, konferencia o trvalo udržateľnom rozvoji a pod.

Referencie

Kategória:Stavby v okrese Levice
Kategória:Vzdelávanie na Slovensku
Kategória:Architektúra z 2014